**Tisztelt Ügyfelünk!**

Az **ÉAK Nonprofit Kft**. hulladékgazdálkodási közszolgáltatóként **vezeti a közszolgáltatói nyilvántartást**, mely alapján az NHKV Zrt. a közszolgáltatási díjat számlázza, beszedi, és szükség esetén behajtja.

Társaságunknak törvényi kötelezettsége, hogy a nyilvántartás naprakész és pontos adatokat tartalmazzon.

Az **ingatlanhasználó kötelezettsége**, hogy az ingatlan használatában vagy adataiban **bekövetkezett változást 15 napon belül** a közszolgáltató részére bejelentse.

Tájékoztatónk célja, hogy mindkét fél **gyorsan és pontosan**, **a személyes ügyintézés igénybe vétele nélkül is** eleget tehessen bejelentési és nyilvántartási kötelezettségének.

A közszolgáltató adatkezelése jogi kötelezettség teljesítése érdekében történik, azaz kötelező adatkezelésen alapul.

Ezért kérjük, hogy **a postai úton valamint e-mailben benyújtott bejelentést**, **kérelmet** az alábbiak figyelembe vételével szíveskedjen Társaságunk részére megküldeni:

**Letölthető nyomtatványminták:**

* **Kérjük, használja a nyomtatványmintát!**
* **Részesítse előnyben az adatok gépi kitöltését!**
* **Nyomtassa ki és írja alá a nyomtatványt!**
* **Csatolja a kérelem vagy bejelentés alapjául szolgáló dokumentum, okmány másolatát, vagy a róluk készült fotót!**

**E-mailben megküldött bejelentés vagy kérelem esetén** **elfogadjuk a géppel kitöltött, az aláírásnál a bejelentő nevét tartalmazó nyomtatványt**, ha a mellékelt dokumentumok annak tartalmát igazolják. Ebben az esetben nincs szükség a nyomtatvány kinyomtatására, az közvetlenül csatolható az e-mailhez.

**Csatolandó dokumentumok:**

**Változásbejelentés** (ingatlan adásvétele, cseréje, bérlete, egyéb jogcímen történő átruházása) esetén csatolni kell az ingatlan birtokba adásáról szóló jegyzőkönyvet, vagy a szerződést. A tulajdoni lap a változásbejelentés igazolására csak korlátozottan alkalmas, mivel nem tartalmazza az ingatlan birtokba vételének, azaz az igénybe vételi kötelezettség kezdetének időpontját.

Az okiratokból nem lehet kitakarni a szerződő felek természetes azonosító adatait (név, születési hely, idő, anyja születési neve), lakóhely adatait, valamint azokat az adatokat, amelyekből az ingatlan birtokba adásának időpontja megállapítható.

**Nyilvántartott ügyfeleink adatváltozása (név, lakcím, házszám)** lakcímkártyával vagy hatósági határozattal igazolható**.**

**Szüneteltetési kérelem ismételt benyújtásánál, vagy a szüneteltetés befejezését követően** feltétlenül **csatolja a korábbi időszak fogyasztására vonatkozó közüzemi igazolás vagy az éves elszámoló számla másolatát.** Előfordulhat, hogy az éves elszámoló számla a teljes időszakot még nem fedi le. Ilyenkor a rendelkezésre álló részleges igazolást kell megküldeni. Ebben az esetben bevárjuk a még szükséges igazolást, és csak annak beérkezését követően vizsgáljuk a szüneteltetés jogszerűségét. Fontos, hogy együttműködésével segítse munkánkat, hogy közösen elkerülhessük az igazolás elmulasztása miatt jelentkező későbbi problémát.

**Letölthető nyomtatványminták alkalmazása:**

Nyomtatványminta használatakor kérjük, válassza ki a megfelelőt!

**1. Változásbejelentés közös nyilatkozattal**

Ez a nyomtatványmintaalkalmazandó, ha az ingatlan **korábbi és új használója/tulajdonosa együttesen nyújtják be kérelmüket**. Ebben az esetben a változás időpontjáról a felek közösen nyilatkoznak. Bár a postai úton vagy e-mailben érkezett bejelentés esetében a szükséges dokumentumok csatolásától eltekinteni nem tudunk, a változás időpontját a közös nyilatkozat alapján rögzítjük nyilvántartásunkban. A közszolgáltatási díj számlázása negyedévente történik, végszámla kibocsátására nincs lehetőségünk. Ezért minden esetben fontos, hogy az elköltöző ingatlanhasználó az új elérhetőségét megadja, mert így a legutolsó, jellemzően töredék számlát az új elérhetőségére tudjuk küldeni. Ellenkező esetben a számla az eredeti, korábban nyilvántartott címre megy, melyért sem a közszolgáltató, sem sz NKHV Zrt. nem lesz felelős.

**2. Változásbejelentés a korábbi igénybe vevő (pl. eladó) részéről**

Ez a nyomtatványmintaalkalmazandó, ha **a korábbi ingatlanhasználó jelenti be** a változást. Ebben az esetben az ingatlanhasználat megszűnésének tényét és időpontját az általa csatolt dokumentumokból állapítjuk meg. Ez alól kivétel, ha az ügyfél nyomtatványon tett nyilatkozata szerinti dátum az okiratban rögzítettől későbbi. A közszolgáltatási díj számlázása negyedévente történik, végszámla kibocsátására nincs lehetőségünk. Ezért nagyon fontos, hogy az elköltöző ingatlanhasználó az új elérhetőségét megadja, mert így a legutolsó, jellemzően töredék számla az eredeti, korábban nyilvántartott címre megy, melyért sem a közszolgáltató, sem sz NKHV Zrt. nem lesz felelős.

**3. Változásbejelentés új ingatlanhasználó (pl. vevő) részéről**

Ez a nyomtatványmintaalkalmazandó, ha **az új, azaz a beköltöző ingatlanhasználó jelenti be** a változást. Ebben az esetben az ingatlanhasználat tényét és kezdő időpontját az általa csatolt dokumentumokból állapítjuk meg. Ez alól kivétel, ha az ügyfél nyomtatványon tett nyilatkozata szerinti dátum az okiratban rögzítettől korábbi.

**4. Adatváltozás, gyűjtőedény változás bejelentése**

Ha **az ingatlanhasználó személyes adata** (neve),továbbá lakóhelye/levelezési címe megváltozik, de az ingatlanhasználat változatlanul fennáll (azaz nincs szó változásbejelentésről), kérjük, ezt az adatlapot használja. Ilyen adatváltozásnak minősül a mostanában gyakori házszámváltozás is.

**Adatváltozás** bejelentéseként kezeljük azt is, ha **az ingatlanhasználó** az általa használt, vegyes hulladék gyűjtésére szolgáló **gyűjtőedény méretét megváltoztatja**, azaz kisebb vagy nagyobb edényt szerez be. Fontos, hogy a kisebb gyűjtőedény megvásárlását vagy rendelkezésre állását igazolni kell. Ha az edényt vásárolta, kérjük, csatolja a vásárlás bizonylatát. Ha nem rendelkezik ilyen bizonylattal, kérésére kollégáink helyszíni szemle keretében ellenőrzik az gyűjtőedényt. 60 literes gyűjtőedény használata esetén a fentiek mellett az egyedüli használat tényét igazoló önkormányzati igazolást is csatolni kell.

**5. Igénybevételi szerződés**

Ez a nyomtatványmintaalkalmazandó abban az esetben, ha az adott ingatlan (felhasználási hely) még nem szerepel Társaságunk nyilvántartásában. Mivel ezen új ingatlanok nyilvántartásba vétele a változásbejelentéstől eltér, emellett az ingatlanhasználó a szelektív edények felvételére is jogosulttá válik, külön nyomtatványminta alkalmazása indokolt.

**6. Szüneteltetés bejelentése**

A szüneteltetést ezen a nyomtatványon célszerű bejelenteni annak értelemszerű kitöltésével. Nagyon fontos, hogy folyamatos szüneteltetés esetén a kérelmet minden évben ismételten be kell nyújtani az egyedi tájékoztatónknak megfelelően.

**Kiegészítő információk:**

Kérjük, ne felejtse el a változásbejelentés mellett a megvásárolt ingatlan szüneteltetését is kérni, ha az ingatlant nem használja. Ebben az esetben célszerű mindkét nyomtatványt benyújtania.

A nyomtatványokat minden esetben ingatlanonként kell benyújtani.

**Köszönjük együttműködését!**

**Nyíregyháza, 2021. április 9.**

**Az Ügyfélszolgálat munkatársai**